Richard Clarke

Richard Lionel Clarke, nado o 25 de xuño de 1949 en Dublín, é un eclesiástico da Igrexa de Irlanda (Comuñón Anglicana), dende 2012 arcebispo de Armagh e primado de dita igrexa.

 Traxectoria 
Estudou no Trinity College da Universidade de Dublín, e posteriormente no King's College de Londres. Foi ordenado diácono en 1975 e sacerdote en 1976. Exerceu o seu ministerio pastoral inicialmente en Holywood, durante dous anos, e posteriormente volveu a Dublín.

Foi elixido e consagrado bispo da diocese de Meath e Kildare en 1996. En 2012 foi elixido para suceder a Alan Harper como arcebispo de Armagh, e tomou posesión da sé o 15 de decembro de 2012.

Enviuvou en 2009. Ten dous fillos.

 Notas 

Categoría:Nados en 1949
Categoría:Nados en Dublín
Categoría:Alumnos do Trinity College Dublin
Categoría:Alumnos do King's College de Londres
Categoría:Bispos anglicanos de Irlanda